ભ્રષ્ટાચારને મોટા પડદા પર લાવતી ફિલ્મોમાં જ્યારે છેલ્લાં અમુક વર્ષમાં ‘રંગ દે બસંતી’, ‘ખોસલા કા ઘોસલા’, ‘કૉપોર્રેટ’, ‘પીપલી [લાઇવ]’ અને ‘વેલ ડન અબ્બા’ આવી હતી ત્યારે આપણા દેશમાં ભ્રષ્ટાચારવિરોધી કોઈ ચળવળ કે લોકજાગૃતિ નહોતી જોવા મળી. જોકે એમ છતાં આ ફિલ્મો આજે એમની સ્ટોરી અને અલગ રીતે આ સંવેદનશીલ વિષયને બહાર લાવવા માટે વખાણવામાં આવે છે. જ્યારે આ વિષયે લોકોનું ધ્યાન ખેંચ્યું છે ત્યારે એના પર ફિલ્મ બનાવવી અને એને જો ફિલ્મમેકર વ્યવસ્થિત રીતે દર્શકો સામે ન લાવી શકે તો એ તેમને અસમર્થ સાબિત થાય છે એમ કહી શકાય. ગઈ કાલે રિલીઝ થયેલી ‘ગલી ગલી ચોર હૈ’માં ભ્રષ્ટ સિસ્ટમને બતાવવાનો પ્રયાસ સારો કહી શકાય, પરંતુ સામાન્ય માણસ પણ એના વિરોધમાં શું કરી શકે છે એ ફિલ્મમાં બતાવવામાં આવે એવી આશા હોય. જોકે આ ફિલ્મમાં એ મૃગજળ પાછળ ભાગવા બરાબર કહી શકાય.